32001R0003
L 001/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3/2001 НА КОМИСИЯТА
от 3 януари 2001 година
за изменение на Регламент (ЕО) № 2734/2000 за изменение на Регламент (ЕИО) № 1627/89 относно изкупуването на говеждо и телешко месо чрез търг и за дерогиране или изменение на Регламент (ЕО) № 562/2000 относно определяне на подробни правила за прилагане на Регламент (ЕО) № 1254/1999 на Съвета по отношение на изкупуването на говеждо и телешко месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 47, параграф 8 от него,
и като има предвид, че:
(1)
Регламент (ЕО) № 2734/2000 на Комисията от 14 декември 2000 г. за изменение на Регламент (ЕИО) № 1627/89 относно изкупуването на говеждо и телешко месо чрез търг и за дерогиране или изменение на Регламент (ЕО) № 562/2000 относно определяне на подробни правила за прилагане на Регламент (ЕО) № 1254/1999 на Съвета по отношение на изкупуването на говеждо и телешко месо (2) въведе известен брой изменения и дерогации на Регламент (ЕО) № 562/2000 (3), с цел да се справи с извънредното положение на пазара, настъпило вследствие на скорошните събития, свързани със спонгиформната енцефалопатия при говедата (СЕГ).
(2)
Като има предвид това извънредно положение на пазара и с цел подобряване ефективността на предвидените в Регламент (ЕО) № 2734/2000 мерки за интервенция, е необходимо да се дерогира разпоредбата на член 4, параграф 2, буква ж) от Регламент (ЕО) № 562/2000 относно максималното тегло на кланичните трупове, като не се определя никаква гранична стойност за теглото им за втория от търговете, посочени в член 6, параграф 1 от Регламент (ЕО) № 2734/2000, тоест първия търг, открит през месец януари 2001 г.
(3)
Животните, принадлежащи към различни породи едър рогат добитък, фигуриращи в приложение I към Регламент (EО) № 2342/1999 на Комисията от 28 октомври 1999 г. относно определяне на подробни правила за прилагане на Регламент (EО) № 1254/1999 на Съвета относно общата организация на пазара на говеждо и телешко месо по отношение на режима на отпускане на премии (4), последно изменен с Регламент (EО) № 2733/2000 (5), не се считат като принадлежащи към порода, отглеждана за месо. Необходимо е те да се изключат от приложното поле на член 7 от Регламент (ЕО) № 2734/2000, тъй като не спомагат за намаляване на производството.
(4)
Предвид гореизложеното е необходимо Регламент (ЕО) № 2734/2000 да бъде изменен.
(5)
Предвид развитието на събитията влизането в сила на настоящия регламент се налага да стане незабавно.
(6)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2734/2000 се изменя, както следва:
1.
Последното изречение на параграф 1 от член 6 се заменя със следното:
„Въпреки това за първия търг максималното тегло се определя на 430 kg, а за втория търг не се прилага никакво ограничение относно максималното тегло на кланичните трупове.“
2.
Към втора алинея от член 7 след думите „В този случай“ се добавя следното тире:
„-
животните принадлежат към породи едър рогат добитък, които са различни от посочените в приложение I към Регламент (ЕО) № 2342/1999.“
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 януари 2001 година.